Jeg må bede passageren indtage en mindre udfordrende stilling.
Jeg vil bede chaufføren om at passe sit rat. Ellers klager jeg over Dem.
Til hvem?
Deres inspektør, der skal passe på, De er høflig over for kunderne.
- Kender De ham? - Hvem?
- Vores inspektør, frue. - Ja, det kan De tro.
- Jeg er gift med en taxachauffør. - Det gør mig frygtelig ondt for Dem.
- Ja, så er vi der, frue. - Bliv endelig siddende.
- Det er lige 2,50. - De kan få et kys i stedet for.
- Det er da et tilbud. - Dem får jeg så mange af hver dag.
- Ja, så er vi kvit. - Nej, det er vi ikke.
- En tier denne vej. - Hvad skal du bruge den til?
Til mejeriet i morgen, min elskede. Vi skylder for en uge.
Trist.
- Hvornår kommer du hjem i nat? - Så sent at du har sovet i lang tid.
Det kan være, jeg vækker dig. Hvem der ikke skulle køre, hva'?
Så er det godt, hr. chauffør. Tak for turen.
- Ja, undskyld, men er De ledig? - Øjeblik, hr.
Det ene skal passes, og det andet må ikke forsømmes.
Det interesserer mig ikke. Trondhjemsgade 11. Hurtigt.
Javel, ja.
Hvordan er det, De kører? Har De kørekort?
- Han svingede ud foran mig. - Lad være med at svare igen.
- Og lad være at køre i den fart. - De sagde hurtigt.
De kører i det tempo, jeg siger. Det er det, De får Deres betaling for.
De er ikke så hurtig til at åbne døren. Vent her.
Næ, nu skal I sgu snart have tak. Det er jo 47 fra fjerde kompagni.
Goddag, din gamle dreng. Hvordan har du det?
- Tak. Og dig? - Vil De ikke ind?
Gu vil jeg ej. Det er min travle sekretær.
Det er vores bedste skytte. Kan De skyde?
- Næ. - Det tænkte jeg nok. Giv ham hånden.
- Det er mig en stor fornøjelse. - Ganske gensidigt, min herre.
Stik ind bagi, Svennesen. Jeg sætter mig foran hos 47.
Den er god. Så kører vi.
- Pas på frakken, 17. - Tak skal du have.
Tillykke med vognen. Nu er det blevet din egen.
- Vi har holdt sammen i syv år. - Pas på, du ikke gnider hul.
Man skal være god mod det bedste, man har.
- Nu har du både kolonihave og vogn. - Jeg har solgt haven.
Men fra i dag sætter jeg mig bag rattet med en ny fornemmelse.
Ikke svine den til.
Der mangler vogne ved Malmøbåden. Slut.
Holdepladsen ved Dalgas Boulevard er tom. Slut.
Plads 30, Østerbrogade 88. Kom. I Gentofte er disse pladser tomme.
- Har I set 8059 derhenne? - Spætten?
Ja, se ham. Han ser ud, som om han er ved at dø af henrykkelse.
På Vesterbro er alle pladser tomme. På Amager mangler der vogne. Slut.
- Hvad er det med ham? - Sådan sidder han i timer.
Det er den nye radiodame. Han siger, hun har en stemme som en filmstjerne.
Femvejen, Ahlmans Allé, Callisensvej, Charlottenlund. Kom.
Vent lidt. Jeg tror, jeg har en idé.
Opkald. 8059. Skifter.
8059. Kom.
Sig mig, lille frøken. Har De noget at lave torsdag aften? Det er min fridag.
Jeg gentager: Har De noget at lave torsdag aften? Det er min fridag.
8059, Deres opkald er ureglementeret. I gentagne tilfælde vil der klages.
I øvrigt kan jeg ikke på torsdag. Slut.
Hvad satan? Nå, det er ham.
Hvad fanden er meningen? Laver du numre som sædvanlig?
- Jeg har ikke gjort noget. - Din lille, infame løgnhals.
Du tror, du kan tillade dig alt. Men nu vanker der øretæver.
Jeg hjælper dig på gled. Du vil jo gerne se hende.
Jeg er som en far for dig. Ikke, min søn?
Din... mide. Jeg brækker hvert ben i din krop. Det er sjette gang.
Du skal køre frem i rækken. Fars store, dumme dreng. Afgang.
Albergo Pàlazzo. Piàzza Municipàle. Ma prèsto, prèsto.
- Hvad? - Albergo Pàlazzo.
De skal til Palads-hotellet, dit fæ.
(prøver at tale italiensk)
- Hvad er det? Kan du italiensk? - Jeg har jo min parlør.
- Hvad sagde du til dem? - Sørg for at stryge mine skjorter.
- Nå. - Ja.
- Lille chauffør, vil De køre for mig? - Så gerne, frue.
Jeg skal til Nøjsomhedsvej. Det havde De ikke ventet, hva'?
Den er sikker hver gang.
- Vær så god, lille frue. - Tak.
Kan De følge mig op? Lad være at slå taxametret fra.
- Det er sket. - Nå, men det ordner sig.
Jeg er så ræveangst for at gå alene op ad trappen.
Man hører så meget om mord og overfald og den slags. Vil De følge mig op?
- Ja, naturligvis, hvis De er bange. - Det er jeg. Meget bange.
Det skal jeg nok.
- Så er De altså i sikkerhed, frue. - Mon?
Min fraskilte mand har nøgle hertil, og han er et ækelt eksemplar af racen.
Gå lige med ind, hva'?
- Jo, men jeg... skulle jo videre. - Det skal De da også nok komme.
Det er denne vej, kære. De skal da have Deres penge, ikke?
Jo tak. Det vil jeg jo gerne.
Her er ikke en sjæl. Sæt dig ned. Vi skal lige have et glas, ikke?
- Næ tak. Ikke mig. Jeg kører jo. - Et lille et kan De da godt tage.
- Nej tak. - Jo, sæt Dem ned. Ryg en cigaret.
Jeg lægger pelsen hos møllene. De arme dyr har ikke fået en bid hele dagen.
- Tag og skænk et glas sherry til mig. - Ja.
Det var satans.
- Har De fundet baren? - Nej.
Så gå hen til reolen ved vinduet, og træk i Thit Jensen.
Så er vi her.
Hør, hvad...
Hør... hvad er det for noget?
Tag det roligt, søde ven.
Jeg fik bare lyst til at have det lidt bekvemt.
Sid ned.
Nej tak. Det er midt i arbejdstiden.
Hvis De ikke har noget imod det, vil jeg gerne have mine penge.
Selvfølgelig, min ven. Vær så god. Her er 20 kroner.
Det er jo alt for meget. Det bliver kun fire en halv.
Sådan er jeg. Her er ingen smalle steder.
- Sæt Dem nu. - Nej, jeg må hellere komme af sted.
Hørte De det? Der var noget, der puslede i soveværelset.
Kom og se, om der er nogen under sengen.
Øh, næ... Det er jo midt i myldretiden.
- Nå. Siger De det? - Ja.
Farvel.
Tak.
Manden må være idiot. Han vil ikke sit eget vel.
- Davs, Åge. - Dav.
- Er den i orden? - Bortset fra karburatoren.
- All right. God fridag, Jakob. - Tak skal du have.
Kan man ikke blive fri for dit nøddeknækkerfjæs?
Stik mig hellere en cigaret, du. Jeg er helt udgået.
- Tak. - Er der ellers sket noget?
Det var til grin i nat. Jeg fik ikke mere end 56 kroner. Hvad med dig?
43. Jeg havde to af dem, der hopper ind og spørger, -
- hvor langt man kan komme for fire en halv. Så kører man dem hjem.
- Dumt, ikke, far? - Ja, min søn.
- Det er ad helvede til. - Var du uheldig igen?
En knallert kørte op i mig. Han har smadret den ene baglygte.
Og så var der vel en, der rendte uden at betale?
En fuld svensker stak af fra mig i Nyhavn.
Hvad med hunden på Peter Bangs Vej?
Da jeg steg ud efter cigaretter, ville hunden ikke lade mig komme ind.
Det kostede to koteletter til fire en halv at få den beroliget.
Hele turen gav 3,75, så det var en mægtig forretning.
- Tillykke med den, Sorteper. - Hold kæft, mand.
- Godmorgen, du. - Godmorgen.
- Er det dig, Jakob? - Ja, det er mig. Sov du bare videre.
(Jakob nynner)
- Skal jeg varme noget kaffe til dig? - Else, hvorfor sover du ikke?
- Jeg er bange, Jakob. - Bange?
Nå. Er det nu ham igen?
Ja. Jeg var faldet i søvn, og pludselig vågnede jeg, -
- fordi jeg havde en fornemmelse af, at han var inde i soveværelset.
Lidt efter var det, som om jeg mærkede hans hænder om min hals.
- Han kommer ikke ud. - Jamen jeg er bange.
Jeg har aldrig følt hans hænder så stærkt om min hals som i aften.
- Jeg gennemlevede det igen. - Else.
Jamen jeg er bange. Det må du da kunne forstå.
Du har ikke noget at bebrejde dig selv.
- Er du sikker på det? - Ja. Han er en syg mand.
Lægen sagde også, at det eneste at gøre var at indespærre ham.
Jeg har det så underligt. Jeg har på fornemmelsen, der vil ske noget.
Dengang du blev skilt fra ham, troede jeg, du var kommet over alt det.
Det var først bagefter, han smuglede trusselsbrevene ud fra anstalten.
Alle disse onde, hæslige tanker, han møjsommeligt har skrevet ned.
Hvis det nu hjalp, at jeg tog ned og besøgte ham.
Det har vi talt om før. Det giver jeg dig aldrig lov til.
Bare jeg ikke var så meget alene.
Jeg har fri i morgen og kan blive hjemme et par dage.
Nej, selvfølgelig ikke. Jeg skal også nok opføre mig ordentligt.
Kom ind.
Goddag, Eigil Rasmussen. Sæt Dem ned.
- De har bedt om en samtale med mig. - Ja.
Ja. Hvad drejer det sig om?
Jeg synes, jeg har fået det meget bedre.
Er der ikke mulighed for, at jeg snart kan komme ud? Væk herfra.
Jeg er sikker på, at jeg godt kan klare mig nu.
Uden at der sker noget.
Er De det? Jeg tror ikke, retten vil gå med til en prøveløsladelse.
Det var et regulært drabsforsøg, De udførte på Deres fraskilte kone.
Nej. Jeg ville ikke kvæle hende. Jeg kunne ikke holde ud, at hun skreg.
Jeg ville have hende tilbage.
De gjorde livet uudholdeligt for hende med Deres jalousi og hidsighed.
Så begyndte De at drikke.
Jeg tror desværre, Deres kone har ret i, at det var Dem, der svigtede hende.
Og at det var derfor, hun flyttede hjemmefra.
Jeg trængte til hjælp. Og forståelse.
Derfor har jeg en anden opfattelse af hele min sag.
Lad os ikke snakke mere om det. Jeg bærer ikke nag til Dem eller hende.
Hvor længe skal jeg holdes indespærret? På ubestemt tid?
Jeg kan ikke holde ud at være her.
De er ikke rask nok endnu. De må have det hele mere på afstand.
- Godt, så siger vi det. - Var der andet, De ville tale om?
- Besøgstider eller... - Nej, det er i orden. Ellers tak.
- Dav. - Øv, Spætte! Kom og se.
- Løft låget. Der er skarpt her. - Står du på den? Tag du en pind til.
- Hvordan skær den? - Man tror, han er født i lykkehjulet.
Ja, den er god. Pas tre. Det er måske også held?
Georg, kom og sværm ved de riges bord. Sorteper giver.
- Tag et kursus på Tønder Rafleskole. - Tre bajere.
- Du kan nøjes med en lys til mig. - Tre øl. Ja tak.
Jeg bad om en lys.
Her skal I se. Jakob og hans kone er i avisen. Med billede og interview.
- Lad mig. - Hov.
Det er det.
"En taxachauffør kan komme ud for lidt af hvert."
Koteletter til hunde. Hængemuleøl til mig.
"En chauffør må kunne flere sprog." Det er mig. Taler perfekt italiensk.
"Han skal kende sin by." Virkelig?
"Og altid stå til tjeneste for kunden." Der må sgu være en kant.
"Der er et sjældent kammeratskab blandt de kørende i byen.
Selvom der måske nu og da er en enkelt, der...
...en enkelt, der ikke forstår at tilpasse sig tonen."
Hvor fanden er den illoyale stodder? Han skal have ørerne i maskinen.
- Det er ikke sikkert, han mener dig. - Gu er det så. Han er ude efter mig.
- Sæt dig. - Jeg kan ikke tåle at blive ophidset.
- Er der nogen, der har set Kommoden? - Ved pladsen på Enghavevej.
Nå nå.
- De behøver ikke køre så stærkt. - Hun ligger bedst omkring de 80.
Jeg har fortalt hende, det er fyraften efter turen. Så kan hun ikke styres.
Gode, gamle tøs.
(telefonen ringer)
Ja?
Hvem siger De? Er Eigil Rasmussen stukket af?
Nå, sådan. De har vel slået alarm? Godt. Jeg skal være der med det samme.
Vi lægger en spærring nord for hovedvejen her. Afgang.
Vi sætter en spærring her. En vogn i hver side. Hold hver sin vej.
To mand i hver vogn. Resten undersøger terrænet. Husk at holde kontakt.
Jeg giver melding til kriminalkommissæren.
- Det er i orden. - Tak.
(hunde gør)
- Godaften. - Godaften, hr. overlæge.
Er det en, De er særligt bange for, siden De selv er med i eftersøgningen?
Normalt er de jo ikke farlige, men der er nogle få undtagelser.
- Ham her er en af dem. - Hvorfor?
Han blev hjerneskadet ved en ulykke for fire år siden i DSB-remiserne.
Han var værkmester. Siden har hans reaktioner været uberegnelige.
Han er noget paranoid med tilbøjelighed til at tage kvælertag.
Han vil forsøge at finde sin tidligere kone, der er gift med en taxachauffør.
- Er konen advaret? - Jeg bad vagtmesteren tage kontakt.
- Bor hun i København? - Ja.
- Så har vi ham inden klokken 12. - Det er jeg ikke sikker på.
Han er ingen dumrian. En ting vil jeg bede om, kriminalkommissær.
Gå forsigtigt til værks. Han er farlig i sin nuværende tilstand.
- Vær så god, hr. - Tak.
- Hvor meget? - Kan vi blive enige om 18,25?
- Javel. - Tak skal De have.
- Vær så god. Det stemmer. - Mange tak. Nej nej, jeg går ind.
Denne vej.
Meddelelse til samtlige radiovogne. Politiet beder os oplyse, -
- at patienten, Eigil Rasmussen, er flygtet fra psykopat-anstalterne.
Han er 38 år, 178 cm høj, almindeligt bygget, mørkeblond hår -
- og antageligt iført grå jakke og brune benklæder.
Han har et kraftigt ar i venstre tinding. Cirka ti cm langt.
På skjorten under jakken er to bogstaver: PH.
Alle bedes holde udkig med denne mand og straks kalde, -
- hvis han skulle blive set. Slut.
Bliv bare siddende. Kan De køre mig til Rådhuspladsen?
Selvfølgelig. Det er klart. Bare hop på.
Sådan, ja.
Meddelelse til samtlige radiovogne. Politiet beder os oplyse, -
- at patienten, Eigil Rasmussen, er flygtet fra psykopat-anstalterne.
Han er 38 år, 178 cm høj, almindeligt bygget, mørkeblond hår -
- og antageligt iført grå jakke og brune benklæder.
Han har et kraftigt ar i venstre tinding. Cirka 10 cm langt.
På skjorten underjakken er to bogstaver: PH.
Alle bedes holde udkig med denne mand og straks kalde, -
- hvis han skulle blive set. Slut.
Nu er du måske klar over, hvem du kører for?
Så lukker vi for den radio.
Hold så ind til siden. Derhenne ved træerne.
Godaften. Der er lige undveget en fange fra psykopat-anstalten.
- Har De set noget mistænkeligt? - Det har jeg ikke.
Kig lige ind bagi.
- Hvornår er han undveget? - Umiddelbart forinden her.
- Vi må være opmærksomme. - Jeg har ikke set noget.
- Vær så god. - Tak.
- Godaften. - Godaften.
Der er lige undveget en fange fra psykopat-anstalten.
Har De set noget mistænkeligt?
Næ, men vi har fået besked over radioen om at holde øje med ham.
Storartet. Vi kigger lige indenfor.
Det er i orden. Vær så god. De kan køre videre.
(uret ringer)
- Din mad ligger i spisekammeret. - Tak skal du have. Sov bare videre.
Godmorgen.
(rumsteren)
(telefonen ringer)
Hallo? Ja.
Ja.
Der mangler vogne i distriktet Christianshavn. Kom.
Hvor gammel tror du, hun er, radiodamen?
Hun er sgu meget gammel. Og tyk er jeg sikker på.
Ikke med den stemme. Hun er ikke over 30.
Indimellem er hun også i et mægtigt humør.
- Du tænker altfor meget på piger. - Nej, kun en.
Det er også for dyrt. Vi skal spare alle sammen. Os. Og konerne.
Hvorfor skal man sætte alle pengene i banken og kun få fire procent, -
- når man kan købe en snaps og få 43?
Der kører Kommoden.
Hvad fanden! Det var jo ikke Kommoden. Der er noget galt.
Flyt dig!
Hvem er du? Hvad laver du i den vogn?
Satans også.
8059. Skifter.
Kom, 8059. Men kun for en kort bemærkning. Skifter.
Det er vigtigt. Skifter.
De har haft ureglementerede opkald. Hvad drejer det sig om? Skifter.
Ved De, om Kommoden er ude med sin vogn? Skifter.
Jeg ved ikke, hvem Kommoden er. Hvilket vognnummer? Skifter.
1640, for pokker! Det ved De udmærket godt. Skifter.
Jo. Vognmanden på 1640 kører selv i nat. Skifter.
Gu gør han ej. Det er en helt anden. Jeg har lige set ham i et kryds.
Han stak af.
Vi har ingen anden besked at holde os til, så De må have set galt. Slut.
Årh!
- Det var ikke Kommoden! - Kommoden?
Ja, vognmanden på 1640. Han kørte ikke den vogn.
Det er hans egen fra og med i går, og han sætter ingen anden bag rattet.
Der er noget helt galt.
- Er det ham derinde, der kører 8059? - Hvem?
Han er så hidsig, at man ikke forstår ham i mikrofonen.
- Det har jeg bemærket. - Kom lige med her ind til radioen.
Er det Dem, der har haft opkald om vognmanden på 1640?
- Hvem? - Vognmanden på 1640.
- Nej, jeg har lige afløst. - Så vær rar at kalde 1640 straks.
Ja. 1640, 1640, det er vigtigt. Kom.
1640, 1640. Kom.
- Stil mig lige ind til politiet. - Ja.
- Godmorgen. - Godmorgen, Jakob.
- Hvad er der galt med karburatoren? - Ingen problemer hele aftenen.
- Har der ellers været noget? - En psykopat-fange er stukket af.
- Har de fået ham? - Vist ikke endnu.
- Hvad hedder han? - Det ved jeg sgu ikke.
- Hvad hed ham fangen, der stak af? - Rasmussen. Eigil Rasmussen. 38 år.
- Eigil Rasmussen? - Ja.
- Tror du, han blev sindssyg? - Hold da kæft.
Else?
Ja, han er fundet. Næ, taxamanden, Søren Christensen.
Nej, ikke alvorligt. Der er ikke tale om kraniebrud.
Jamen har De prøvet at kalde taxaen over Deres egen radio?
Rasmussen kører altså rundt i K1640 dette øjeblik?
Ja. Nå. Ja ja. Men De skal høre fra mig.
Hansen? Giv beskeden videre. Det er K1640. K1640.
Ja?
- En taxachauffør vil tale med Dem. - Lad ham komme ind.
- Dyrbro. - Svendsen.
Den efterlyste har været gift med min kone, og det...
- Jeg ved det hele. - Ved De, hvor farlig han er?
- Ja. - Nu er min kone forsvundet.
- Hvem siger det? - Det gør jeg.
Hun er ikke i lejligheden mere.
- Jeg har sendt en vogn efter hende. - De har fortalt hende...
Vi ringede og sagde, at vi ville være der på pletten i løbet af et øjeblik.
Storartet. De ringer op og skræmmer livet af hende ved at fortælle, -
- at ham, hun frygter mest af alt er på fri fod?
Jeg ringede til Deres kone for at advare hende mod at åbne døren.
Ligegyldigt for hvem. Undtagen politiet.
Samtidig tog en patruljevogn af sted. Opkaldet var det hurtigste.
Hvad kunne jeg ellers have gjort?
Nej. Men hvor er hun så nu? Hvor er hun?
Godmorgen. Vil De være venlig at vende køretøjet -
- og bringe mig ind til Shell-huset? Så honorerer jeg Dem for ulejligheden.
Bilen er i uorden. Jeg venter på mekanikeren.
Biler er jo ikke, hvad de har været. Vil De have en cigaret?
- Nej tak. - Nå. Bevares, bevares.
- Vær så god. - Tak.
Hov, De der. De skal have Deres billet. Vær så god.
Hvad laver sådan en smuk dame her på denne tid?
- Hvad siger De? - Skulle vi ikke hygge os lidt sammen?
- Gå. - Hør nu...
Lad mig være!
- Kan De låne mig en tiøre? - Det kommer sgu an på så meget.
For guds skyld, hold så op. Det er vigtigt, det her. Giv mig den nu.
Tak.
1448.
Herre du milde gud, en taxa er sgu da en taxa.
Man kan ikke bare uden videre forsvinde med den.
(telefonen ringer)
Hallo? Hvor i hele det hede hule...
Hvor er De? Hvorfor blev De ikke, hvor De var?
Jeg blev grebet af panik og turde ikke være et sekund alene i lejligheden.
Jo, jeg skal nok gøre, som De siger. Ja, det lover jeg Dem.
Godt. Hør her: I ankomsthallen mod Reventlowsgade er en fast politivagt.
Den er åben nu. Når De har lagt røret, går De ud af telefonboksen -
- og direkte over i den politivagt. Og der sætter De Dem -
- på den vagthavendes bord og vælter blæk ud over det hele.
Bare gør noget, så han beholder Dem. Er det forstået?
Altså De går direkte derover. Godt. Så kommer jeg.
Vi går over i politivagten.
Lad mig være, hører De.
- Man kan da ikke gå og hugge penge. - Slip mig!
Havde De nogen papirer i vognen, som han kan benytte sig af?
- Eller nogen værdigenstande? - Næ. Min tegnebog lå i uniformen.
- Hvad var der i den? - 60 kroner eller sådan noget.
Nå, nu er det vist besøgstid. God bedring.
Ja tak. Så får jeg besked, så snart vognen er fundet?
Ja, naturligvis.
- Dav, gamle. - Davs.
Hvor længe skal du ligge der?
- Jeg er lige kommet. - Du ser sund og rask ud.
Der er ikke noget i vejen med dig. Hvad gjorde han ved dig?
Truede mig med en kniv og trak mig ind mellem træerne.
Pludselig blev alt sort. Jeg kan ikke huske noget før ambulancen.
Du besvimede vel af skræk. Han har jo slet ikke rørt dig.
Pjat. Overlægen siger, jeg har en flænge i baghovedet. Så lang.
- Det gør ondt endnu. - Du er bare hypokonder.
Hvis du ikke tror mig, hvorfor er du så kommet herud?
Fordi jeg gerne vil drikke en bajer med dig.
Ja, det var jo noget andet.
- Frøken, har De en oplukker? - Det er ikke et værtshus, det her.
Sikke en service. Så er det godt, man selv er påklædt.
Tak skal du have.
- Skål. - Skål.
Besøgstiden er forbi for hr. Christensen.
Han er tørstig.
Han må ikke drikke øl. Skal jeg sende bud efter et par portører?
- Jamen har vi så bajere nok? - Vil De så gå?
All right. Hold dig munter. Tro endelig ikke, du fejler noget.
Vi får dig udskrevet, før du bliver syg for alvor. Herinde.
Så er det godt.
Jeg var ude for det samme som Kommoden engang.
Ude på Køge Landevej. Fyren var mindst et hoved højere.
Han var også på den med at vende ryggen til. Feje svin.
Men da han vil slå, løber jeg hovedet lige ind i maven på ham.
Han lød som et badekar, man lukker vand ud af. Så for jeg ud.
Så er det godt. Dine historier interesserer os ikke.
- Har der været noget? - Nej, det har der ikke.
Kom og sid ned. Det hjælper ikke at fare rundt som en flue i en flaske.
Politiet har nummeret hertil, og i vognen kan du kaldes over radioen.
- Dav, Jakob. - Dav.
Vil du have noget? En stor snaps, for eksempel.
- Nej tak. Jeg skal køre. - Åge kunne afløse dig.
- Nej tak. - Hvor har du søgt efter hende?
I hele byen. Hun har ingen familie her, og vi omgås ikke nogen.
Der er ikke nogen bestemte steder. Jeg forstår ikke, hun ikke har ringet.
- Hvor skulle hun ringe hen? - Hertil eller hjem.
Der sidder to politifolk og venter.
Nå, der er I. Jeg skal hilse fra Kommoden.
Han ligger på hospitalet og drikker øl som sødmælk og påstår, han er dødssyg.
Han fejler sgu ikke noget. Hvad er der i vejen?
Ved du ikke, at psykopat-fangen er ude efter Jakobs kone?
Hun er forsvundet. Han vil hævne sig.
- Hvad siger politiet? - De siger sgu ikke noget.
De kaldte dig over radioen. Du skal til politivagten på Hovedbanegården.
- Politivagten? - Ja.
Jeg tager med. Min skarpe hjerne kan hjælpe.
All right. Kom.
- Du? Tror du, hun er død? - Årh, hold kæft.
Nå, der er De. Sig mig, er Deres kone helt normal?
- Hør, hvad er det? - Lad mig. Hvor er min kone?
I formiddags ringede Deres kone mig op på Politigården.
Hun sagde, hun stod i en telefonboks cirka 50 meter fra, hvor vi nu står.
Hun opgav at tage uden for byen.
For anden gang giver jeg Deres kone en grundig og udførlig besked.
For anden gang siger hun ja, og for anden gang forsvinder hun.
Så kan De måske forstå, at jeg undrer mig?
Jeg gør gerne et godt politiarbejde, men jeg vil også gerne vide, -
- hvorfor folk er så idiotiske. Oven i købet når de er i livsfare.
- Der må være sket noget med hende. - Det kan selv jeg finde ud af.
Hun er både hysterisk og panikslagen.
Men hvorfor kan hun ikke bevæge sig fra telefonboksen til det skrivebord?
- Har De undersøgt afgangshallen? - Nej, jeg har læst Knold og Tot.
Hvis folk bliver ved på denne her måde, -
- giver jeg mig for alvor til at læse Knold og Tot. Hele dagen.
Så var der ikke mere.
Vognen er fundet. I Charlottenlund.
Kasketten og frakken lå ved siden af. Jeg vil bede Dem holde tæt med det.
Rasmussen læser også avis. Det skulle gerne være os, der indkredser ham.
Det var som satan.
Du fik ikke meget brug for hjernen, hva'?
Han talte sgu også som et maskingevær.
Men vi skal nok finde din kone, Jakob. Om vi så skal grave os under byen.
Ja.
(telefonen ringer)
Hallo? Hallo?
Jeg kunne høre røret blive lagt på. Det kan have været en nysgerrig.
- Men det kan også have været ham. - Undersøg lige, hvor den kom fra.
Må jeg få forstanderinden?
De taler med kriminalbetjent Poulsen, afdeling S. Jeg ringer fra byen 4397.
Der er lige blevet ringet op her til 1428. Kan De se, hvor den kom fra?
Tak.
En telefonboks på Nørrevold.
Du må hellere ringe til radioen og lade dem sende en patruljevogn.
Goddag, lillebror.
- Er det dig, Eigil? - Ja, som du ser.
Du kan måske ikke kende mig? Du har heller ikke besøgt mig meget.
- Mester kan komme hvert øjeblik. - Det tror jeg ikke.
Jeg så ham lige køre ud gennem porten.
Jeg vil ikke have noget at gøre med dig efter alt det, der er sket.
Jeg vil ikke rodes ind i noget.
Gå din vej, og lad mig være i fred.
Gå din vej, og lad mig være i fred. Det sagde hun også.
Sådan skal du ikke tale til mig.
Der var engang, hvor du syntes, alt det, jeg gjorde, var helt rigtigt.
Netop derfor.
- Har politiet været her? - Nej.
Ikke endnu, men de kommer vel. Hvis du er fornuftig, giver du op nu.
Med det samme inden der sker flere ulykker. Jeg mener det virkelig.
Du er bange for mig.
Hvorfor stak du af? Hvorfor blev du der ikke og opførte dig ordentligt?
Så kunne du være kommet ud om et halvt år og være begyndt forfra.
- Er du bange for mig? Svar! - Ja, jeg er, Eigil.
Jeg sad på ubestemt tid. Ved du, hvad det vil sige? På ubestemt tid.
Og nu har jeg et lille regnskab at gøre op. Skaf mig noget tøj.
- Er denne her i orden? - Det kan du ikke!
- Jeg skal bruge den! Og tøj! - Hvor skal jeg skaffe tøj fra her?
Få det her af vejen.
- Vil du love noget? - Jeg siger ikke noget.
Det var ikke det, jeg mente. Det ved jeg godt.
Når du gifter dig, så pas på, det ikke bliver en tøs, -
- der render fra dig, så snart du er ude af døren. Farvel, lillebror.
Tag lige og fyld den op. Sørg for at se ringene lidt efter.
Når Åge kommer, så sig, jeg selv tager vognen i aften.
- Jakob, der er telefon til dig. - Ja.
Hallo?
Ja, det er mig. Else. De sagde på Taxa, jeg nok kunne træffe dig.
- Hvor er du? - Hos tante Astrid.
- Hvorfor i alverden har du ikke... - Jakob, jeg har set ham.
Da jeg havde talt med politiet og gik ud af telefonboksen, -
- kom han gående lige imod mig.
- Så han dig? - Nej.
Men jeg blev så bange, at jeg kun tænkte på at løbe.
Pludselig var jeg kommet herud. Tante Astrid kom hjem i går.
- Jakob, er du vred på mig? - Nej, selvfølgelig ikke.
Men nu lover du at blive, hvor du er. Ja. Jeg kommer med det samme.
Tag og skriv det op. Jeg har travlt.
Goddag, Jakob. Kom indenfor.
Else har fortalt mig det hele. Hun er helt ude af den.
Det er der da ved gud i himlen ingen grund til. Synes du vel, min dreng?
- Gå du ind og tal hende til fornuft. - Det skal jeg nok.
- Else. - Ja.
Nu har jeg ventet på at høre fra bare en af jer.
Og så kommer I begge to på den samme eftermiddag.
Nu går jeg ud og laver kaffe.
- Else, går det bedre nu? - Det hjalp, da du kom.
- Har du husket at ringe til politiet? - Nej, du må undskylde
Du behøver ikke at sige mere. Nu ringer jeg.
1448. Kriminalkommissær Dyrbro. Ja tak.
Ja, De taler med taxachauffør Jakob Svendsen. Jeg har fundet min kone.
Nej, hun var taget ud til min tante. Ja, det ved hun udmærket godt.
Det vigtigste er, at hun så Eigil Rasmussen på Hovedbanegården.
Efter hun havde talt med Dem. Han kom gående hen imod hende.
Nej, det mener hun ikke.
Øjeblik. Kan du huske, hvad han havde på?
Ja? Jo.
Han var i en grønlig plastikfrakke. Temmelig billig.
Og en kasket. Det kunne jeg ikke nå at se.
Nej. Jeg ved det ikke. Jeg ved det ikke...
Min kone trænger til ro. Jeg kører hende hjem nu.
Der er stadig vagt i lejligheden, ikke?
Tak skal De have. Farvel.
Vi kører hjem med det samme. Du trænger bare til at sove.
Nu skal I bare se, lille børn. Her kommer jeg med kaffen.
Nej tak, tante Astrid. Vi må køre hjem nu.
- Jamen... - En anden gang, tante Astrid.
Tak for hjælpen, min ven.
- Tror du, de fanger ham? - Ja, naturligvis gør de det.
Når du har sovet ordentligt, tager du toget til dine forældre i Holbæk.
Og slapper ordentligt af. Jeg kommer, så snart det hele er overstået.
Det er helt rart at have dig siddende her foran igen.
- Har du en cigaret? - Vi kan trække nogle derhenne.
Tag det roligt. Nu er det os to, der skal ud og køre en tur.
Følg efter den drosche der.
- Det er K1063. - Hvad er der sket?
Det er den undvegne psykopat-fange. Han har min kone i vognen.
Du bliver her.
Eigil, hold op. Du har ikke skyggen af chance.
For hvad? Du skal bare nyde turen.
- Hvor kører du mig hen? - Bare en tur, hører du jo.
Opkald vogn nummer seks. Alarm. Kom.
Ja, kom, nummer seks.
Jeg forfølger i øjeblikket den undvegne psykopat-fange.
Han kører i taxa K1063. Vi forfølger ham over Dybbølsbroen. Skifter.
- Vi har tabt ham. - Satans også.
Psykopat-fangen har fået fat i Jakobs kone.
De kører rundt i K1063 og er sidst set på den anden side af Dybbølsbro.
Vi må have fat i dem, før der sker noget. Kom nu!
Så ikke en lyd, Else. Forstået?
Ja.
Eigil. Der er sket meget i den senere tid. Jeg har tænkt så meget på dig.
Det er virkelig sandt. Jeg ville også have snakket med dig.
Jeg ville spørge, om jeg kunne hjælpe dig.
Tror du mig ikke? Det passer. Det er virkelig sandt.
- Der er så meget, jeg ville sige. - Hvorfor taler du så meget?
Jeg tier stille, hvis du vil have det.
- Du må bare ikke... - Hvad må jeg ikke?
- Eigil... - Kom så.
Eigil...
Eigil, for guds skyld, så sig dog, hvorfor du har slæbt mig herhen.
Kan vi ikke tage et andet sted hen og snakke ud?
Så du kan skrige op? "Jeg er sammen med en gal mand. Han vil kvæle mig."
- Er det dét, du mener? - Jamen det vil du ikke.
"Han vil kvæle mig." Det har du råbt engang før. Husker du det?
Det er sjovt nok, for dengang var jeg ikke spor gal.
Bare hidsig. Men nu... tror jeg nok, jeg er en lille smule gal.
Jeg har slået en mand ned for at finde frem til dig.
- Så jeg må jo være lidt gal, ikke? - Nej, det er bare din hidsighed.
Du er så hidsig.
Jeg slog ham ned med fuldt overlæg.
Men det med dig dengang var noget andet.
Jeg ville have dig tilbage. Da jeg så rørte ved dig, skreg du op.
Ham taxachaufføren kom rendende og slog mig ned.
Så stod du og han op i retten og sagde, at jeg ville kvæle dig.
- Eigil, det ville du jo. - Det var, fordi du skreg.
Jeg var bange. Det var jo forbi mellem os. Det ved du godt.
Så giftede du dig med ham.
(fløjte)
Kald op, og sig, jeg har fundet min vogn bag remiserne. De må være her.
Opkald vogn nummer seks. Kom.
Opkald vogn seks. Kom.
8059. Jeg kører over Dybbølsbro. Hvor er den lille bil henne?
Lad være med at råbe. Så kan jeg ikke høre.
Vi er i konstant forbindelse med lille bil-centralen. Tag det roligt. Slut.
Satans til pige.
Vedrørende efterlyste psykopat-fange, Eigil Rasmussen.
Han har efterladt taxa K1063 på jernbaneterrænet -
- ved lokomotiv-remiserne. Afsøg dem og terrænet deromkring.
98 og 99, position. 98, kom.
Her er 98 i Valby Langgade. Vi kører til stedet. 98, skifter.
98, forstået. Slut.
- Noget nyt? - Vognen er fundet.
Vi omringer stedet. Han har ingen chance for at slippe væk.
Men det har hun heller ikke, hvis de springer lige på ham.
Hvad skal vi gøre? Sende vognene hjem?
Jeg forklarer Dem bare, hvor alvorlig situationen er for hende.
Eigil, du er syg. Hører du ikke?
Ja, jeg er syg. Det er din skyld. Du lod mig i stikken.
- Du gik fra mig med koldt blod. - Det passer ikke.
- Jo, det passer. - Ja, du har ret, Eigil.
Jeg ved, det var min skyld. Jeg skulle aldrig være gået fra dig.
Det var dumt af mig. Men nu vil jeg hjælpe dig. Bare du vil give mig lov.
Det er løgn. Du lyver bare for at redde livet.
Jeg lyver ikke. Jeg har talt med overlægen. Flere gange i telefonen.
Han siger, du har det meget bedre, og at du snart kan komme hjem.
- Hjem. - Ja, hjem, Eigil.
Så kan vi være sammen ligesom i gamle dage.
Mener du det?
Vi kan sejle i den lille båd, vi havde, da vi blev gift.
- Kan du ikke huske... - Svar mig. Mener du det, Else?
Ja, Eigil. Ja.
Else...
(brag)
Else?
Else!
Vi fortsætter denne vej.
Der er han!
Stands, eller jeg skyder! (skud)
(alarm)
Det er ham.
Nu har vi ham. Han kan ikke komme længere end havnen.
HS, HS. 19 på Teglholmen. Den efterlyste lastrutevogn, -
- som vi forfulgte, er kørt i havnen.
Vi vil gerne have Falck og en ambulance herud. 19, skifter.
Så så. Nu må De prøve at tage det roligt. Nu er det hele jo overstået.
Det var da en guds lykke, at De og Deres mand slap levende fra dette her.
- Nå, men der har vi ham jo. - Jakob!
Jakob, jeg løj for ham. Jeg sagde, det var ham, jeg...
- Else, der var jo ikke andet at gøre. - Han troede på mig.
Nu sørger jeg for, at I bliver kørt hjem.
Så vil jeg ønske Dem fred og ro de næste 50 år. De kan trænge til det.
- Undskyld, hvis jeg har været... - Ja ja, i lige måde.
Frederiksen, vil De køre Jakob Svendsen og hans kone hjem?
Kom, Else.
Lille chauffør, vil De køre for mig? Jeg skal til Nøjsomhedsvej.
Nå. Ser De sådan ud? Så vil jeg hellere have et rugbrød.
8059, 8059. Kom.
8059.
8059 bedes øjeblikkelig køre til Taxas hus. Parat til at holde døren.
Det drejer sig om en meget vanskelig kunde. Kom.
Forstået, 8059. Slut.
- Goddag, 8059. - Er det Dem, der...
- Nej, det er ikke Dem. - Jo, det er mig.
Det var et ureglementeret opkald, men det tager jeg på min kappe.
Tak, jeg sidder helst foran.
- Hvortil? - Blomstervænget.
- Sig det igen. - Blomstervænget.
Den stemme...